Motorvej E45 er i øjeblikket spærret mellem frakørsel 30 Støvring Nord og frakørsel 29.
En lastbil fyldt med træ, ligger på tværs af motorvejen.

Trafikulykke på E45 En lastbil læsset med træ er årsagen til ulykken. Et af lastbilens forhjul eksploderede, hvorefter den rammer autoværnet - slingrer og derefter vælter. Ingen personer er kommet til skade ved ulykken. Det oplyser Nordjyllands Politi til TV2/Nord. Trafikale problemer Ulykken har givet store trafikale problemer, og politiet fraråder at anvende motorvejsstykket de næste mange timer. Masser af politi er på stedet. Der går adskillige timer, før ulykkesstedet er ryddet og trafikken er normaliseret. Kør omkring motorvejen Politiet opfordrer trafikanter til at benytte frakørsel 29 Svenstrup i sydgående retning og frakørsel 30 Støvring N i nordgående retning og derfra videre på rute 180 for at komme tilbage på motorvejen. Nyt autoværn Der skal udskiftes omkring 50 meter autoværn som følge af ulykken.